Kinsásá

Mbóka tǒ engumba Kinsásá —ekokí kotangama Kinshásá tǒ Kisásá— (eye eyébénákí kala o nkómbó Léopoldville) ezalí mbóka-mokonzi ya Kongó-Kinsásá. Ezalí mpé etúká (province) ya ekólo êná. Ezalí engumba monɛ́nɛ, na efúku 8 ya bato (est.). Elɔngɔ́ na nyɔ́nsɔ óyo, Kinsásá ezalí engumba ya míbalé na bingumba nyɔ́nsɔ ya mokili, na elobelí lifalansé, na sima ya engumba Pari (Falansia), mpé ezalí o káti ya bingúmba minɛ́nɛ koleka ya Afríka o nsé ya Sahara.

 Mambí ma mabelé 
Ekútání na mabelé o loboko-ya-mwǎsí ya Ebale ya Kongó. Na yangó etálání pɛnɛ-pɛnɛ mpénza na Brazzaville, mbóka-mokonzi ya Kongó-Brazzaville. Kinsásá ekútání na 4°16' Sud, 15°17' Ɛ́sita (-4.2667, 15.28333).

Bisíká minɛ́nɛ ya engumba êná : 
 Cité de l'OUA, ndáko ya Bulamatari ya Kongó-Kinsásá
 Matonge, óyo eyebaní mokili mobimba mpɔ̂ na malɛki-butu na yangó
 Komini ya Gombe. 

Engumba óyo ezalí na mǎto ya ebale tǒ mpé baferry na esɛ́mɛlɔ ya Beach Ngobila mpɔ̂ na kokɛndɛ Brazzaville na Bangi, na nzelá-masíni ’te na Matadi, elongo na Libándá lya mpɛ́pɔ lya Ndjili.

Bilóko minɛ́nɛ óyo emɔ́nɔnɔkɔ míngi ezalí Buludingi ya SOZACOM, Hotel Inter-Continental na Hotel Memling, Zándo monɛ́nɛ ya Kinsásá, Mizé ya Kinsásá na Académie des Beaux-Arts.  Bulevale ya 30 Juin ndé ekangasí biténi nyɔ́nsɔ ya engumba êná.

 Bato 
+ Bato ba Kinsásá Mobú Bato 1920  1 600 1936  40 300 1938  35 900 1939  42 000 1947  126 100 1957  299 800 1959  402 500 1968  1 052 500 Mobú Bato 1970  1 323 000 1974  1 990 700 1976  2 443 900 1984  2 664 309 1991  3 804 000 1994  4 655 313 2005  7 500 000 2015  est. 12 000 000 Source: Populstat, World Gazetteer

 Lisapo 
 Bonkámá ya 16–19, nzinga ya Malebo Pool ezalí na zándo tǒ wɛnzɛ inɛ́nɛ, bato batɛ́kɛ́kí  mpé batɛ́kísákí míngi mpɛ́mbɛ́, bilɔ́kɔ mpé baúmbu.
 1881 «traité de l’amitié» (Henry Morton Stanley na Ngaliema)
 1898 Nzelá-masíni ya Matadi (CFC)
 1929 mbóka-mokonzi ya Kongó ya Bɛ́lɛjika (1929-1960) na ya Kongó-Kinsásá (1960-1966)
 1966 Lipopo akómí « Kinsásá » o mokɔlɔ 30 ya sánzá ya motóbá

 Molungé mpé mbúla 
+ Moyennes de température et de précipitations   Min. (°C) Max. (°C)  Pluie  (mm) yanwáli  21 31 135 febwáli 22 31 145 mársi 22 32 196 apríli 22 32 196 máyí 22 31 159 yúni 19 29 8 yúli 18 27 3 augústo 18 29 3 sɛtɛ́mbɛ 20 31 30 ɔkɔtɔ́bɛ 21 31 119 novɛ́mbɛ 22 31 222 dɛsɛ́mbɛ 21 30 142 * Sources : BBC Weather

 Bilílingi 

 Nkásá-web o libándá Wikipedia 
  Carte détaillée de Kinsásá
  Carte de la ville de Kinsásá (2001)
  Carte de Léopoldville (1960)
  Carte de Léopoldville (1954)
  Photos de Léopoldville
  Photos de Kinsásá 2005
  Photos de Kinsásá / Léopoldville

 Tálá mpé 

 Molɔngɔ́ mwa komíni ya Kinsásá
 Miyángeli ya Kinsásá
 Kongó-Kinsásá

Catégorie:Mbóka-mokonzi
Catégorie:Etúká ya Kongó-Kinsásá
Catégorie:Engumba ya Kongó-Kinsásá
Catégorie:Kinsásá